23.5.2022
RO
Jurnalul Oficial al Uniunii Europene
L 144/65
Această opțiune de calcul trebuie utilizată: (i) cu date aferente rezervei anterioare de recipiente, atunci când rezervele anterioare și actuale de recipiente sunt comparabile, și anume, fac parte din aceeași categorie de produse, recipientele au caracteristici similare (de exemplu, dimensiune), iar sistemele de returnare sunt comparabile (de exemplu, metode de colectare, același grup de consumatori și aceleași canale de ieșire) etc.
(ii) cu date aferente rezervei actuale de recipiente în cazul în care sunt disponibile estimări/extrapolări viitoare privind (i) achizițiile de recipiente, (ii) volumele vândute și (iii) durata de viață a rezervei de recipiente.
Datele trebuie să fie specifice lanțului de aprovizionare și verificate în timpul procesului de verificare și validare, inclusiv justificarea alegerii metodei.
Opțiunea „b”: În cazul în care nu sunt identificate date reale, calculul se realizează parțial pe baza ipotezelor.
Această opțiune este mai puțin precisă din cauza ipotezelor formulate și, prin urmare, trebuie utilizate estimări prudente/sigure.
Sunt necesare următoarele date: 1.
numărul mediu de rotații pentru un singur recipient, într-un an calendaristic (dacă nu se sparg).
Un ciclu constă în umplerea, livrarea, utilizarea și returnarea la societate în vederea spălării (#Rot); 2.
durata de viață estimată a rezervei de recipiente (LT, în ani); 3.
procentul mediu al pierderii per rotație.
Acesta se referă la suma pierderilor în etapa de consum și la recipientele casate la punctele de umplere (% Los).
Această opțiune de calcul se utilizează atunci când opțiunea „a” nu este aplicabilă (de exemplu, rezerva anterioară nu poate fi utilizată ca referință).
Datele utilizate trebuie verificate în timpul procesului de verificare și validare, inclusiv justificarea alegerii între opțiunea „a” și opțiunea „b”.
4.4.9.4
R a t e l e m e d i i d e r e ut i l i z a r e p e n t r u r e z e r v e l e d e ț i n u t e d e s o c i e t ă ț i Studiile PEF care vizează rezerve de ambalaje reutilizabile deținute de societate trebuie să utilizeze rate de reutilizare specifice societății, calculate în conformitate cu regulile prevăzute în secțiunea 4.4.9.3.
4.4.9.5
R a t e l e m e d i i d e r e ut i l i z a r e p e n t r u r e z e r v e l e g e s t i o n a t e d e t e r ț i Următoarele rate de reutilizare trebuie utilizate în cadrul studiilor PEF care vizează rezerve de ambalaje reutilizabile gestionate de terți, cu excepția cazului în care sunt disponibile date de o mai bună calitate: a) recipiente din sticlă: 30 de deplasări pentru bere și apă, 5 deplasări pentru vin (33); b) lăzi din plastic pentru recipiente: 30 de deplasări (34); c) paleți din plastic: 50 de deplasări (Nederlands Instituut voor Bouwbiologie en Ecologie, 2014) (35); d) paleți din lemn: 25 de deplasări (Nederlands Instituut voor Bouwbiologie en Ecologie, 2014) (36).
Utilizatorul metodei PEF poate utiliza alte valori dacă acestea sunt justificate și sunt puse la dispoziție surse de date.
(33) Ipoteză bazată pe sistemul de monopol din Finlanda.
http://ec.europa.eu/environment/waste/studies/packaging/finland.pdf.
(34) Aproximare tehnică, dat fiind că nu a putut fi găsită nicio sursă de date.
Specificațiile tehnice garantează o durată de viață de 10 ani.
O returnare de 3 ori pe an (între 2 și 4) este considerată o primă aproximare.
(35) Se utilizează numărul mai puțin prudent.
(36) Jumătate din numărul paleților din plastic este utilizat ca aproximare.